Държавен вестник, бр. 8, 2020 г., стр. 9

БРОЙ  8	
Д Ъ Р Ж А В Е Н  В Е С Т Н И К 	
СТР.  9  
ството на външните работи предлага да се 
въведат следните изменения на споменатата 
по-горе Спогодба:
1. Наименованието „Франкофонски инсти-
тут по администрация и управление“ (ФИАУ) 
се променя и става: „Специализиран инсти-
тут на Франкофонията по администрация и 
мениджмънт (СИФАМ)“. 
1.1. Навсякъде в текста на Спогодбата 
наименованието „Франкофонски институт 
по администрация и управление“ се заменя 
с наименованието „Специализиран институт 
на Франкофонията по администрация и ме-
ниджмънт“ и съкращението „ФИАУ“ се заменя 
със съкращението „СИФАМ“, с изключение 
на текста на абзац 2, 3 и 4 на Преамбюла и 
на текста на чл. 11, т. 2 на Спогодбата.
2. Заглавието на Спогодбата се променя, 
както следва: „Спогодба между правителство-
то на Република България, от една страна, 
и Международната организация на Фран-
кофонията и Университетската агенция на 
Франкофонията, от друга страна, относно 
дейността на Специализирания институт на 
Франкофонията по администрация и менидж-
мънт (СИФАМ) в София“. 
3. Преамбюлът на Спогодбата се изменя 
и допълва, както следва:
3.1. В абзац 1-ви текстът „Правителството 
на Република България и Международната 
организация на Франкофонията“ се заменя със 
следния текст: „Правителството на Република 
България, от една страна, и Международната 
организация на Франкофонията и Универ-
ситетската агенция на Франкофонията, от 
друга страна,“. 
3.2. В абзац 5-и след думите „необходимост-
та от“ се вмъкват думите „преименуване на 
ФИАУ в СИФАМ и“, думите „при създаването 
и“ се заличават и заменят с предлога „в“ и 
абревиатурата „ФИАУ“ се заменя със „Спе-
циализирания институт на Франкофонията 
по администрация и мениджмънт (СИФАМ)“. 
4. В началото на точка 1 на член 1-ви на 
Спогодбата се добавя изречението: „ФИАУ се 
преименува в СИФАМ.“ В точка 1 на член 
1-ви на Спогодбата абревиатурата „ФИАУ“ 
се заменя със „Специализирания институт 
на Франкофонията по администрация и ме-
ниджмънт (СИФАМ)“.
5. Член 3-ти на Спогодбата се изменя и 
допълва, както следва:
5.1. Във второто изречение на ал. (1) изразът 
„което завършва“ се заменя с „което може 
да завърши“. Текстът на алинея 1 се допълва 
със следния текст: „Обученията в СИФАМ се 
провеждат по педагогически разработки на 
Университети-партньори, които издават дип­
ломите. Университетите-партньори са висши 
учебни заведения, членове на Университет-
ската агенция на Франкофонията, с акаде-
мична акредитация именно в държава – член 
на Европейския съюз или на Европейската 
икономическа общност.“
5.2. Алинея 2 се изменя и допълва, както 
следва:
5.2.1. В точка „а“ след думата „допринасяй-
ки“ се добавя думата „именно“, а след думите 
„страните от региона“ се добавят думите „на 
Централна и Източна Европа, като магис-
търските програми се определят в интерес 
на тези страни;“.
5.2.2. Добавя се нова точка „в“ със следния 
текст: „в) да съдейства за разпространението 
на френския език и на универсалните ценности 
във франкофонското пространство.“
6. Член 4-ти на Спогодбата се изменя, 
както следва:
6.1. Алинея 3, съответно т. 1, т. 2 и т. 3 на 
същата алинея, се отменят.
6.2. Алинея 4 се отменя.
6.3. Алинея 5 се отменя.
7. Алинея 1 на член 5-и на Спогодбата се 
изменя и допълва, както следва:
7.1. Текстът на точка „б“ се заменя със 
следния текст: „б) осигурява присъствието на 
висококвалифицирани експерти от Република 
България, от Централна и Източна Европа и 
от франкофонското пространство;“.
7.2. Добавя се нова точка „в“ със следния 
текст: „в) поема разходите за възнагражденията 
на преподавателите и на административния 
персонал на СИФАМ, включително полага-
щите се застраховки от работодателя;“.
7.3. Добавя се нова точка „г“ със следния 
текст: „г) спазва националното законодател-
ство на Република България, свързано с всички 
дължими данъци и осигурителни плащания на 
наетия български и чуждестранен персонал.“
8. Член 7-и на Спогодбата се изменя и 
допълва, както следва:
8.1. На ред първи думите „Действащата 
структура“ се заменят с думите „Организа-
ционната структура“. 
8.2. На ред 4-ти, след думите „президент 
на управителния съвет“ се поставя запетая и 
се добавят думите: „определен от българската 
страна;“.
8.3. На ред 5-и след думата „директор“ се 
заличава текстът „чиито функции са уточнени 
в устава на института“ и се добавя текстът: 
„определен от Университетската агенция на 
Франкофонията“, и се поставя точка.
8.4. На нов ред се записва следното изре-
чение: „Функциите на всеки от посочените 
по-горе органи се определят в устава на 
института.“ 
9. Текстът на член 8-и на Спогодбата се 
заменя със следния текст: „Компетентните 
органи по член 1 се договарят за провеждането 
на съвещания за преглед на функционирането 
на СИФАМ.“